
Žmonių auklėtoja 


Daugelis nusiminusių žmonių laužo ran- 
kas ir kraipo neramiai galvas nuolat karto- 
dami nemalonią ir atstumiančią nuomonę: 
„A... kokie dabar laikai... sunku £y- 
venti... žmonės gyvena bankrotą... krikš- 
čionybė nebeturi įtakos į žmones... tur būt, 
dar niekas negyveno tokių tamsių ir pakriku- 
sių laikų, kokius mes dabar gyvenam. Anie 
laikai buvo kas kitas...“ 

Visiems, kurie nieko gražaus“ ir heroiško 
nemato šiais laikais, turime pasakyti trum- 
pai: visais laikais ir visur buvo pasišventimo, 
didelių darbų, kurie stebina ir mūsų laikus, 
Bet taip pat kiekvienas gražiausias laikotar- 
pis turėjo juodų taškų. 

Pirmieji krikščionybės amžiai pasižymėjo 
meile, sugyvenimu, labdaringa širdimi. Todėl 
pagonys apie krikščionis sakydavo: „Žiūrė- 
kite, kaip jie viens kitą myli“. Bet iš kitos 
pusės, tie ideališkiausi laikai turėjo ir juodų 
dėmių, nes šv. Povilas korintiečiams rašė: 
„Jūs vienas kitą kandžiojat ir ėdate, žiūrėkite, 
kad neleistumėte vieni kitų praryti“ (Gal. 5, 
15). Dažnai šv. Povilas anų laikų krikščio- 
nims priminė, kad daugelis jų yra pavydūs, 


-„Savimeiliai, mažai susivaldą, net mažiau, negu 


stabmeldžiai. Vadinasi, ir pirmųjų krikščio- 
=) 


nių laikais būta į akis krintančių, net labai 
ryškių ydų. 

Bažnyčia gali pasakyti, kad ji daug ken- 
tėjo; tiesiog stebuklingų kančių yra patyrusi. 
Kiek daug katalikų vyrų, moterų ir vaikų drą- 
siai kentėjo už Kristų. Bažnyčia gali vadin- 
tis kankinių Bažnyčia. Bet iš kitos pusės šv. 
Ciprijonas primena, kad tarp krikščionių atsi- 
rasdavo daug tokių, kurie nutoldavo nuo ti- 
kėjimo, grįždavo prie stabų ir ten priklaupę 
atiduodavo jiems pagarbą. Taigi, didelių kan- 
čių metu, matome tiesiog didvyrišką patva- 
rumą savo pažiūrose, bet kartu čia pat pa- 
stebime ir bailumą, kuris nuvesdavo ne vieną 
prie bejausihio stabo... 

Konstantino laikais (4 amž. po Kristaus) 
krikščionybė smarkiai išsiplėtė, stabmeldžiai 
būriais glaudėsi po Bažnyčios sparnais, bet jų 
širdys gyveno stabmeldišką gyvenimą. 

Viduriniai amžiai, tai pasididžiavimo am- 
žiai, šviesos amžiai, mokslo amžiai, meno am- 
žiai, nes Bažnyčia rūpinosi, kad žmogus jaus- 
tųsi savo vietoje; Bažnyčia gausiai steigė įvai- 
rios rūšies mokyklas, Bažnyčia rėmė ir pa- 
laikė meną; gražus buvo sutarimas tarp pa- 
sauliečių ir bažnytinės valdžios, visi jautėsi, 
kaip jaukioj šeimoj. Visuomeniniu atžvilgiu 
niekas nesijautė nuskriaustas, vergiamas. Vi- 
duriniais amžiais religingumas buvo tas 
pats, ką ir gyvenimas. Bet tie laikai turėjo ir 
juodų pusių: riteriai elgėsi neriteriškai, poli- 


tika kas kart labiau skverbėsi į Bažnyčią, pa- 
sitaikydavo žiaurumų Tr tt. 

Šešioliktas, aštunioliktas ir devynioliktas 
amžiai pasižymi labai gražiais darbais, bet 
taip pat turi ir juodų taškų. 

Ši trumputė atskirų laikotarpių apžvalga 
parodo, kad nereikia perdaug juodai žiūrėti į 
mūsų laikus. 

Visais laikais šalia šviesos būna ir tam- 
sumų, o krikščionybė nuolat kovoja seną 


kovą. 

K yra linkęs dabartinius laikus nie- 
kinti, o praeitį-idealizuoti ir girti. Kam lemta 
gimti ir gyventi tuo metu, kai iš visur skver- 
kiasi nepasitenkinimas ir nusiminimas, tas 
turi parodyti šaltą kraują ir kurti gražų, pilną 
meilės ir tiesos gyvenimą, nors kiti dėl tokio 
elgesio ir galvas kraipytų. Kas gimė tada, 
kai aplinkui viskas griūva ir keičiasi, tas turi 
žinoti, kad Dievas jį šaukia statymo, taisymo 
ir atnaujinimo darbui. 

Kas tą statymo ir atnaujinimo darbą da- 
bartiniu metu uoliai dirba? Katalikų Baž- 
nyčia. Todėl: 1. Susipažinkime su Ja; 2. Mū- 
sų pareigomis Bažnyčiai ir 3. Bažnyčios 
ateitimi. 


1. Susipažinimas su Katalikų Bažnyčia 


a. Kas yra Katalikų Bažnyčia. 
b. Bažnyčios reikalingumas. 
c. Bažnyčia ir pasaulis. 


a. Kas yra Katali Bažnyčia? Bažnyčia 
nėra mūro namas, kur mes susirenkame Die- 
vui pareikšti meilę, pagarbą ir padėkoti už 
Jo malones. Bažnyčia nėra medinis namas, 
kur gražiai pasipuošę mes sekmadieniais reiš- 
kiame viešai savo religinius išgyvenimus. Vi- 
sa tai tėra pastatai, tai maldos namai. 

Bažnyčia yra gyvas organizmas". Bažny- 
čia — tai Kristaus ir žmonių gyvenimas. Ka- 
talikų Bažnyčia yra gimusi Sekminių dieną, 
jos siela — ŠV Dvasia. Negalima kalbėti apiė 
Bažnyčią, nekalbant kartu apie Jos galvą — 
Kristų ir Jos sielą — Šv. Dvasią. Siela, gal- 
va ir kūnas sudaro žmogų. Šv. Dvasia, Kris- 
tus ir krikščionys sudaro Bažnyčią. Ką Die- 
vas sujungė, Žmogus teneišskiria. 

Kas priklauso Katalikų Bažnyčiai? Pir- 
moj eilėj Šv. Dvasia! 

Kas daugiau priklauso Katalikų Bažny- 
čiai? Kristus! Bažnyčia yra gyvas organiz- 
mas, kurio galva yra Jėzus. Bažnyčia — Jė- 
zus ir mes. Pirmoj eilėj Jėzus. Jis daugiau, 
negu mes, Šiandien rūpindamiesi siela ieš- 
kome naujų priemonių, kelių ir jėgų, tačiau 
visa tai bus nevaisingas žvejojimas, jei tose 
pastangose bus daugiau mūsų jėgų, negu Jo. 
Jėzus yra svarbiausias ir reikalingiausias a5- 


1) Nusakyti Bažnyčios esmei, esu paėmęs 
keletą minčių iš R. Maderio knygos: Katalikas esu, 
1932 m. 62—5 psl, kuri kiekvienam rekomenduo- 
jama perskaityti. > 

muo Bažnyčioj. Bažnyčia pirmoj eilėj yra 
Jėzus. 

Kas dar priklauso Bažnyčiai? Popiežius, 
vyskupai, klebonas, vikaras. Tai dar ne visi 
žino. Kunigas Bažnyčioj nėra pirmutinis: jis 

“— antrasis. Jis yra Kristaus pavaduotojas. 
„Kunigas tai yra žmogus, kuris pavaduoja 
Dievą. Tai Dievo įgaliotinis. Tai žmogus, 
per kurį mes gauname antgamtinę laimę, vi- 
sokias malones ir dovanas. Tai žmogus, kuris 
daugiau gali, negu Dievo Motina, nes jis gali 
konsekruoti“ (Arso klebonas Vijanėj). 

Po Dievo kunigas yra viskas. Palikite pa- 
rapiją per 20 metų be kunigo, ir ji pavirs vi- 
sai stabmeldiška. Taip galvoja“ apie kunigą 
Arso šventasis klebonas Vijanėj. Materiali- 
niu atžvilgiu kunigas gyvena iš Bažnyčios, bet 
dvasiniu — Bažnyčia iš kunigo. Dėl to visai 
negalima įsivaizduoti Bažnyčios be kunigijos. 
Jei parapijos dvasinio gyvenimo žydėjimas 
pareina nuo to, ar ji yra eucharistinė, t. y. pa- 
remta Kristumi, tai tas žydėjimas nemažiau 
„Parcina ir nuo to, ar ji yra paremta kunigu. 

Kas dar priklauso Bažnyčiai? Visi pasau- 
liečiai, Bažnyčioj yra trejopos rūšies žmo- 
nių: gyvų, miegančių ir mirusių. Koki para- 
pijiečiai, tokios ir parapijos. Vadinasi, para- 
Pijų yra taip pat trejopos rūšies: gyvų, mie- 
gančių ir mirusių. Gyva parapija yra toji, 
kuri turi pasauliečių apaštalų. Kartą Pijus X, 
kalbėdamasis su kardinolais, juos paklausė, 

“ daugiau kunigų. Tada popiežius pasakė: 


kas šiais laikais yra mikalingiausia. Vienas 
atsakė, kad reikia daugiau katalikiškų mo- 
kyklų, kitas — daugiau bažnyčių, trečias — 


„Daugiausia šiais laikais trūksta parapijoms 
kelių dorų, išlavintų ir drąsių pasauliečių, 
tikrų apaštalų“. Ne visi greitai vaikščioja. 
Daugumas vaikščioja lėtai, Turi atsirasti tO- 
kių, kurie eitų į priekį, kurie duotų gerą pa- 
vyzdį, kurie būtų vadovai ir trauktų paskui 
save kitus. Reikia tik kelių Šv. Dvasios įkvėp- 
tų vyrų, kelių jaunikaičių, kelių moterų, kelių 
mergaičių. Reikia nedidelio skaičiaus, bet vi- 
siškai pasiaukojusių. Tie keli nulems para- 
pijos gražią ateitį. Jie yra katalikų gyvenimo 
varikliai. 
Tokiu gyvenimo varikliu turime G. Mo- 
reno, kuris gimė Guayaguilo mieste, Ekva- 
dory 1821 m. G. Moreno buvo per tris kar- 
tus išrinktas prezidentu Pietų Amerikoje, 
Ekvadoro valstybėje. Tai buvo vyras, kuris 
Ekvadoro valstybę darė dorą ir laisvą, tur- 
tingą ir tikrai kultūringą ir civilizuotą šalį. 
G. Moreno mylėjo visus žmonės, nes jis buvo“ 
tikras gyvenimo žmogus, bet nieku būdu ne- 
apkentė ištižimo, sukčiavimų, ištvirkavimų, 
lėbavimų, netvarkos prote, širdy ir valioje. Jis 
rūpinosi visą kraštą sutvarkyti pagal Kristaus 
mokslą. Laisvamaniams ir socialistams tai 
nepatiko. Daugel kartų sukilimais bandė G. 
Moreną išbraukti iš gyvenimo. Bet jis darė 

taip, kaip reikalavo sveikas protas ir visur bu- 
vo aiškus kafalikas. Niekindamas visokią 
žmonių baimę jis kasdien klausė šv. mišių ir 
ėmė šv. sakramentus, net turėjo drąsos visą 
šalį paaukoti Jėzaus Širdžiai. + 

1875 m. rugpiūčio m. 6 d. G. Moreno pri- 
ėmė ankstį rytą šv. Komuniją ir ilgai meldės. 
Po šv. mišių grįžęs į namus daug dirbo. Apie 
1 v. dieną turėjo vykti į vyriausybės rūmus. 
Kelias ėjo pro Katedrą, tuo laiku buvo išsta- 
tytas Šv. Sakramentas, prezidentas įėjo pasi- 
melsti. Eina iš Katedros, lipant laiptais, už- 
puolikai smogia peiliu į galvą. Prezidentas 
krinta, kiti paleidžia šūvius ir krito didelis 
vyras, kuris tvarkė gyvenimą pagal Kristaus 
mokslą. 

Tą rytą prezidentas Moreno savo dienyne 
buvo užrašęs: „Mano Jėzau, suteik man mei- 
lės bei jėgos ir duok man pažinti, ką aš šian- 
dien turiu dirbti Tavo garbei“. 

Dollfussas Austrijoje buvo išrinktas mi- 
nisteriu pirmininku, tai simpatingos valstybės 
vyras, kuris visą savo ir valstybės gyvenimą 
tvarkė pagal Kristaus mokslą, Bet tai nepa- 
tiko kai kuriems nacionalsocialistams. 1934 
m. Dollfussą nacionalsocialistai užpuola ir 
mirtinai sužeidžia. Šis prašo kunigo pakviesti, 
kad išklausytų išpažinties ir suteiktų šv. Sa- 
kramentą. Na, žudikai to nenori ir klausyti: 
kurs savo artimui kulką pasiunčia, meilės bi- 
jo, neapkenčia: nes jis, su meile susitikęs, Ia- 
bai biaurus, labai smukęs pasirodo. 

Nors ir priešai veikia prieš katalikus, bet 
yra daug valstybės vyrų, kurie nieko nebijo- 
dami tvarko viešą gyvenimą pagal Kristaus 
Bažnyčios mokslą, nors už tai reikia ir savo 
gyvybę paaukoti. 

Ir šiaip mokslininkų, rašytojų, poetų, me- 
nininkų tarpe labai daug yra, kurie visados ir 
visur pasirodo gyvenime aiškūs katalikai, pvz., 
prieš porą metų į Kauną buvo atvažiavęs žy- 
mus tarptautinės teisės žinovas L. Fur, kuris 
yra Paryžiaus universiteto profesorius. Kaune 
skaitė paskaitą. Vieną dieną prof. L. Fur 
klausia vieno Vytauto Didž. Universiteto pro- 
fesoriaus, ar jis nežinąs Kaune kunigo, kuris 
mokėtų prancūziškai, nes norįs prieiti išpa- 
žinties. Kunigas surastas. Sekmadienį prof. 
L. Fur priėjo išpažinties ir prie šv. Komunijos. 

Šveicarijoje buvęs ilgametis Gydytojų 
S-gos pirmininkas gydyt. chirurgas Klemento, 
kuris yra Blibudė Ev. Onos klinikos vedėjas, 
kasdien ligoninės koplyčioje patarnauja ku- 
nigui per šv. mišias. Friburge bemaž visi stu- 
dentai moka patarnauti per šv. mišias ir labai 
dažnai tai atlieka. 

Yra Bažnyčioje miegančių katalikų. Daug 
jų užmigo. Tiesa, tie žmonės dar tiki, juose 
visai neapmirė religinis gyvenimas. Jie dar 
tebenori vadintis katalikais. Tebemoka baž- 
nytinius mokesčius. Bet nebeturi drąsos pasi- 
rodyti katalikais sekmadieniais, penktadie- 
niais, šeimoje, mokykloje, valsčiuje, mūgėje, 

draugijoje ir valstybės reikaluose. Jie miega, 
ir tas miegas virto jų liga, o liga veda prie 
mirties. 

Labai skaudu, bet turiu priminti, kad 
kiekvienos parapijos Bažnyčia turi dvasiškai 
mirusių narių, tų Bažnyčios narių, kurie visai 
nuo jos pasitraukė, arba klaidingai tiki, arba 
visai netiki. O vis dėlto ir tie žmonės priklau- 
so Bažnyčiai, nes jie krikštyti, 

Taigi, Bažnyčia sudaro popiežius, vysku- 
pai, kunigai, pasauliečiai, Kristaus mokslas, 
sakramentai, sakramentalijos, trumpai tariant 
— Kristus ir žmonės. Bažnyčios sielą su: 
daro Kristaus mokslas, o Bažnyčios kūną jos 
organizacija, t. y. parapijos, vyskupijos ir tt. 
Ir Katalikų Bažnyčios didžiausias rūpestis, 
kad kiekvienas žmogus gyventų taip, kaip 
pridera žmogui. Bažnyčia deda visas pastan- 
gas, kad žmonės būtų geresni, kad save su- 
prastų ir su kitais žmoniškai gyventų. -Baž- 
nyčia įvairiausiai moderniškas priemones pa- 
vartoja skelbdama Kristaus mokslą, kad žmo- 
nės suprastų, jog jie yra vieno Tėvo — Dievo 
vaikai, o tarp savęs — broliai. Ir būdami vie- 
no Tėvo — Dievo vaikai vienas kitam padėtų, 
vienas kitą sušelptų, vienas kitam patartų, 
vienas kitą paguostų ir visi kurtų meilų ir 
teisingą gyvenimą. 

b. Bažnyčia yra reikalinga. Žmogus negali 
pats vienas pilnai kurti gyvenimo. Žmogus 
iš prigimties yra visuomeniška būtybė, kuri 

nori bendrauti su kitais, kad tuo bendravimu 
jo ir kitų gyvenimas darytųsi turtingesnis ir 
prasmingėsnis įvairiausiais atžvilgiais. Aprū- 
pinti žmogaus žemiškus reikalus yra susida- 
riusios bendruomenės, valsčiai, pagaliau ir 
valstybės yra sukurtos tik tam, kad žmogus 
galėtų žmoniškiau tvarkyti savo gyvenimą 
bendromis jėgomis. Taigi valstybė aptarnauja 
žmonių medžiaginius reikalus. Ir nė vienas 
protingas žmogus negali pasakyti, kad valsty- 
bė jam nereikalinga, nes ta: yra išplaukiantis 
iš žmogaus prigimties dalykas. 

Panašiai yra ir su Bažnyčia. Daug yra to- 
kių dvasios reikalų, kuriais žmogus vienas 
pats negali apsirūpinti. Ir žmogus gali ge- 
riausiai gyventi tik tada, kai jis bendrai nau- 
dojasi dvasiniais turtais. O tais dvasiniais tur- 
tais žmogus kaip tik gali bendrai pasinaudoti 
Katalikų Bažnyčioje. Tai viena. Antra, ką mes 
jaučiame ir tikime viduje, tai natūralu, kad 
būtų pareikšta ir išoriniu būdu, nes tada anie 
vidujiniai dalykai yra pilnai atbaigiami ir ryš- 
kiai pasirodo gyvenime. Teisingiausiai ir gra- 
žiausiai visus savo dvasios gyvenimo vidinius 
išgyvenimus galime išreikšti Katalikų Bažny-. 
čioje. Todėl reikalas naudotis bendrais dvasi- 
niais turtais ir troškimas teisingiausiai ir gra- 
žiausiai išreikšti savo vidinius pergyvenimus 
išoriniai, žodžiu religinis gyvenimas reikalau- 
ja Bažnyčios, kuri būtų žmogaus silpnumų 
mažintoja ir jėgų stiprintoja, nes vienas žmo- 

gus, paliktas tiek dvasios, tiek medžiaginiuose 
teikaluose, jaučiasi labai silpnus, jis skursta, 
jo jėgos skaldosi. 

Tai gerai pažindamas žmogaus prigimtį 
dieviškasis Išganytojas Jėzus Kristus sukūrė 
savo Bažnyčią, kurioje ir pats pasiliko, kad 
galėtų su žmonėmis bendrauti, nurodyti ir 
pasakyti savo tiesos ir meilės žodį per savo 
atstovus: popiežių, vyskupus ir kunigus. Kris- 
tus savo Bažnyčią apsaugojo nuo klaidų ti- 
kėjimo ir doros dalykuose. 

Ir pagaliau turime pastebėti vieną svar- 
biausią dalyką, jei jau Kristus sukūrė savo 
Bažnyčią, kuri neštų žmones į laimę, į 
džiaugsmą, į gražų gyvenimą, tai aišku be 
įrodymų, kad Bažnyčia yra reikalinga; juk 
Kristus žinojo ką daro, nes jis yra Dievas ir 
tobuliausias žmogus. Taigi, be jokių ginčų 
mums tenka naudotis Kristaus įsteigtosios 
Bažnyčios dvasios turtais, kurie mus padarys 
simpatiškesnius ir suprantančius ne tik save, 
bet ir kitus žmones. 

c. Bažnyčia ir pasaulis. Kai žmogus doro- 
je sušlubavo, kai jo prote, širdyje ir valioje 
tingumas atsirado, tai jis išsigalvojo visokiau- 
sių dalykų prieš žmonių auklėtoją — Katalikų 
Bažnyčią. Doroje sušlubavęs žmogus išdidžiai 
taria: „Bažnyčia... juk ji tik žmones išnau- 
doja“. Bet kodėl, mielas žmogelį, atidžiau ne- 
pagalvoji; juk Kristus ir žmonės sudaro Baž- 
nyčią, tuo pačiu ir gerbiamasis. Tai išeitų, kad 

ir gerbiamasis esi išnaudotojas. Visa nelaimė, 
kad žmonės patys padaro visokiausių blogy- 
bių, o paskui jas nori priskirti Kristaus moks- 
lui. Pirmiausia, jei mes norime ką nors patys 
mokyti, turime patys būti išlavinti ir žinoti 
ką kalbame. Jei mes norime kitus doros ir ti- 
kėjimo mokyti, tai patys turime būti dori ir 
tvirti, galingo tikėjimo. Kai aklas aklą veda, 
tai abu į duobę įpuola. Bet dažniausiai būna 
taip: kuo pats žmogus yra prasikaltęs, iuo 
nori apkaltinti nekalčiausią žmogų. 

Antra. Pasitaiko ir tokių žmonių, kurie 
sako, kad Bažnyčia yra mokslo priešas. To- 
kie žodžiai labai skaudu girdėti mūsų motinai 
Bažnyčiai, kuri pirmoji pradėjo steigti mokyk- 
las, universitetus. Tuos universitetus steigiant 
ir juos aprūpinant nemažai prielankumo ir 
duosnumo parodė didikai ir miestai. Dar dau- 
giau už juos yra padariusi Bažnyčia. Tai ma- 
tyti ir iš to fakto, kad iš tų 81 iki vadinamo- 
sios reformacijos atsiradusių įstaigų, daugiau 
kaip 50 buvo arba paties Popiežiaus įkurtos, 
arba gavo iš jo savo įkūrimo raštus. 

iandien mes iš seniausių laikų turime pa- 
silikusių labai vertingų knygų, kurios mūsų 
laikais labai naudingos, kaip pav., Aristotelio, 
Platono, Sokrato, Homero, Vergilijaus, Ho- 
racijaus ir-t.t., ir visas tas ir panašias knygas 
yra išsaugojusi ligi mūsų dienų Katalikų Baž- 
nyčia. 

Girdi, Bažnyčiai mokslas nerūpi, Tai- ne- 

supratėlio kalba. Juk obalsis: „visus šviesti“ 
buvo ne kokių laisvamanių, bet popiežiaus 
Inocento III (1198—1216) mestas ir gyveni- 
me vykdomas. Visuotinas Bažnyčios susirin- 
kimas Laterane (1169), Popiežius Aleksandro 
III (1159—1181) vadovaujamas nutarė; jog be- 
turčiai turi būti mokomi prie katedrų mokyk- 
“lų, kad ir jie gautų mokslo šviesos. Labai re- 
komenduočiau savo skaitytojui perskaityti 

prof. J. Ereto veikalą: Katalikai ir mokslas 

19533 m.; perskaičius, bus labai lengva įsiti- 

kinti, kad Bažnyčia turi didžiausius nuopel- 

nus mokslui, Jei mes dabar didžiuojamės 

mokslu, tai dėkingi turime būti Bažnyčiai, jos 

įsteigtoms mokykloms ir universitetams. 

Trečia, Kai kas nusiskundžia, kad Bažny- 

čia nesirūpina vargšais. Tai yra nieku nepa- 

grįstas išgalvojimas. Visais laikais ir visur 

Bažnyčia pabrėžia rūpinimąsi vargšais; tuo 

tikslu steigiamos labdaringos draugijos ir tt. 

Juk ne kas kitas, kaip Pop. Leonas XIII su- 

tvarkė buvusius žiaurius darbdavių ir dar- 

bininkų santykius ir darbininkams išrūpino 

žmoniškesnį gyvenimą. Tegul tik gyvenimas 

būna tvarkomas pagal Popiežių Leono XIII 

ir Pijaus XI raštų mintis, tai gyvenimas bus 

visai kitoks; tada nebebus skriaudžiamųjų ir 

"perdaug didelių lėbautojų. Tuo klausimu skai- 
tytojui būtų pravartu paskaityti K, V. But- 
vilos veikalėlį: „Tiesos fronte“, (1936, kaina 
2 It), ypač skirsnį: Bažnyčia ir vargo žmonės 

(57 puslapy); galės gerai orientuotis ir kitiems 
nežinantiems tikrą tiesą pasakyti, 

Ketvirta. Yra žmonių, kurie nepatenkinti 
ir burnoja prieš Bažnyčią sakydami, esą, Kris- 
tus nestatė nei katedrų, nei bažnyčių, nei 
vyskupijų, o dabar visokių dalykų prisigal- 
vojo, dėlto ir Bažnyčia sumaterializėjo. Kris- 
tus turėjo dvyliką apaštalų, ir jam jų užteko 
platinti savo mokslui. Tai pradžios mokyklos 
pirmojo skyriaus vaiko kalbą, bet, tur būt, 
jis to nepasakytų. Reikia atsiminti, kad Kris- 
tus buvo kūdikis, buvo jaunikaitis, galop tapo 
vyru, Vadinasi, jis išaugo. Taip turėjo išaugti 
ir Jo įsteigtoji karalystė. Jis ir Pats kartą pa- 
sakė, kad dangaus Karalystė. yra panaši į 
mažytį sėklos grūdą, iš kurio išaugo medis. 
Akmens neauga, plytos neauga, mumijos ne- 
auga. Bet Dievo karalystė yra gyvas organiz- 
mas, todėl jis turėjo augti ir auga. Kai buvo 
tik dvylika apaštalų, vienas Kristus galėjo juos 
mokyti ir saugoti nuo fariziejų. Bet kai atsira- 
do tūkstančiai kunigų ir šimtai vyskupų, rei- 
kėjo vadovybę kitaip sutvarkyti. Tam reikalui 
buvo įsteigtos prie Popiežiaus įvairios kon- 
gregacijos, įstaigos, kurios rūpinasi dvasinin- 
kų gyvenimu, vienuolių reikalais, tikėjimo pla- 
tinimu, moterystės bylomis ir t.t. Vadinasi, 
Popiežius turi daug sekretorių ir valdininkų 
Dievo karalystei valdyti. Kristus, būdamas 
vyras, nenešiojo kūdikio drabužių. Ir jo Ka- 
ralystė išaugo iš kūdikystės drabužio. 

Penkta. Daugelis sako: „Argi pinigai ir 
Bažnyčios turtai neįneša pasauliškumo? Va- 
tikanas išleido net savo banknotus, Popiežius 
ima iš viso pasaulio „Petro skatiką“. Apie 
Bažnyčios turtus eina pasakiški gandai. Vieni 
vaikai mano, kad Popiežius per dieną dėvi 
aukso vainiką, kiti, kad erškėčių. Tiesa, mi- 
laniečiai buvusiam savo arkivyskupui (dabar 
Pop. Pijus. XI) įtaisė brangią tijarą, ameri- 
kiečiai padovanojo auksinį telefono vamzdelį. 
Bet ar Popiežius turėjo šias tikinčiųjų aukas 
atmesti? Bažnyčia neuždeda jokių mokesčių 
nė muitų. „Petro skatikas“ yra laisva auka, 
Jokiai valstybei mokesčiai taip mielai nemo- 
komi, kaip šis „skatikas“. Pinigai yra iš pa- 
saulio. Bet su jais statomos bažnyčios, stei- 
giamos prieglaudos, šelpiami vargšai. Mylėti 
savo artimą negalima tik žodžiu: jam reikia 
parodyti savo meilę darbu. Ir pats Kristus 
buvo paskyręs Judą rūpintis apaštalų būrelio 


išlaikymu. Jis turėjo pas save ir iždą, aišku,“ 


proporcingą dvylikos žmonių reikalams. Da- 
bar katalikų yra nedvylika, bet per 400 mili- 
jonų. Ar nuostabu, kad ir tas apaštališkas 
iždas turėjo padidėti. Pats Popiežius gyveno 
labai kukliai. Juk Popiežius Pijus XI nekartą 
aukojo nemažas sumas pinigų Lietuvos ka- 
talikų reikalams. Šią vasarą nukentėjo Palan- 
ga nuo gaisro, popiežius Pijus XI gausiai su- 
šelpė. Po didžiojo karo Lietuva buvo nute- 
riota, bet ji turėjo būti laisva; tai laisvei rei- 

kėjo pinigų. Popiežius Benediktas XV leido 
visose pasaulio bažnyčiose paskelbti Lietuvos 
dieną ir rinkti Lietuvos Nepriklausomybės 
reikalams pinigus. 

Labai labai dažnai katalikų Bažnyčia, ku- 
nigai puolami, kad jie tokie, anokie, kad pri- 
sirišę prie turtų ir t.t. Tiesa, pasitaiko nukry- 
pimų ir blogų pavyzdžių, bet negalime tai 
sakyti apie visus kunigus, Bet žiūrėkite kokie 
dalykai gyvenime darosi. Įvairūs laisvama- 
niai puola kunigus ir kat. Bažnyčią dėl turtų, 
kad jie nesirūpina vargšais. Bažnyčios didžiau- 
sias rūpestis vargšų varginga būkle. Bet labai 
keista, kad socialistai ir įvairūs laisvamaniai, 
kurie turi po kelius namus, didelius ūkius, 
bet vargšams jų neužrašo, neįsteigia savo na- 
muose ar dvaruose ligoninių ar prieglaudų. 
Jei ko iš kito reikalauji, tai taip pat padaryk 
ir pats. 

Neseniai teko skaityti spaudoje, kad Phi- 
ladelphijos Alfred G. Baker Lewis iš Cam- 
bridge, kuris kelis kartus buvo socialistų par- 
tijos kandidatu į gubernatorius, paveldėjo 
savo senutės du milijonus dolerių, kuriuos 
ji mirdama paliko. Bet socialistas gautų pini- 
gų, visgi neskiria vargšams ir neturtingiems. 
Matome, kad socialistai ir laisvamaniai mo- 
ka gražiai pakalbėti, bet darbai ką kitą sako. 
Į tai reikia atkreipti dėmesį ir žinoti su kuo 
turime reikalo. ; Ž - 

Šešta. Kiti norėdami gudriai pakalbėti, pa- 

renka skambius posakius: „Kam man melstis“ ? 
Ką aš iš to gausiu? Kam man eiti į bažnyčią 
— ar užmokės, ar duos valgyti, ar aprengs? 
Mes turime atsiminti, kad Bažnyčia nėra ban- 
kas, kuris pinigus skolina už nuošimčius, baž- 
nyčia nėra restoranas, kur gauni išgerti ar pa- 
valgyti, bažnyčia nėra manifaktūros krautuvė, 
kur parduodami drabužiai. 

Kai mus atnešė į bažnyčią, mes tada nėmo- 
kėjom kalbėti, tai mūsų vardu prašneko krikš- 
to tėvai. Kunigas paklausė: „Ko nori iš Baž- 
nyčios“? Krikšto tėvai atsakė: „Tikėjimo“. 
Kunigas toliau klausia: „Ką tau tikėjimas duo- , 
da“? Krikštotėvai vaiko vardu atsakė: „Amži- 
ną gyvenimą“: Taigi bažnyčion turime eiti 
neišsigerti, pavalgyti, apsirėdyti ar pasipelnyti, 
bet svarbiausia: Tikėjimo, kuris veda į amžiną 
gyvenimą. Tai tuščias pasakymas: „Ką man 
duos malda, ką man duos bažnyčia“? Ji duos 
ne šimtinę ar tūkstantinę, bet ji duos amžiną 
gyvenimą. Tai viena. Antra, nepamirškime, 
kad mes turime ne tik imti, bet ir duoti, 
Duoti Dievui pagarbą, meilę ir t+t., nes juk 
gausiai esame apdovanoti. Mūsų protas, ku- 
riuo mąstome — Dievo dovana, Širdis, kuria 
jaučiame ir mylime — Dievo dovana. Akys, 
rankos, kojos — visas mūsų kūnas, visas dva- 
sios gyvenimas — juk tai Dievo dovana. Sau- 
lė, kuri brandina žemėje įvairius vaisius ir 
kuriais mes maitinamės — Dievo dovana. 
Atrodo, kad užtektinai esame apdovanoti ir 

už tas dovanas turime reikšti įvairiausiais 
būdais Dievui pagarbą ir padėką: maldomis, 
o ypač artimo meilės darbais. Kristus yra Die- 
vas ir tobuliausias žmogus, bet labai dažnai 
meldės. Tai nejaugi mes norime būti „man- 
dresni“ už Kristų. 

Kai kas piktai pasako: „Kam mane krikš- 
tijo? Užaugęs, būčiau pasirinkęs tokį kelią, 
kuris geriausiai man būtų patikęs“. 


penėjai košyte? Užaugęs pats būčiau pa- 
sirinkęs sau maistą tokį, kokį būčiau norė- 
jęs. Jei motina būtų palikusi vaiką jo kapri- 
zams, tai jis seniai būtų nuėjęs į aną pasaulį. 
Kai sodininkas geni medelius, kad jie būtų 
gražesni, tvarkingesni, tai šie niekados ne- 
pyksta. Bet keista, jei motina ir tėvas pasi- 
rūpino, kad vaikai per krikštą pasidarytų Die- 
vo geriausi prieteliai, kad jie pasidarytų tau- 
resni žmonės, tai šiandien reiškia nepasitenki- 
nimą. Tai nebesuprantama. Ir taip yra todėl, 
kad žmonės nepagalvoja ką kalba, bet tik vie- 
nos dienos ūpu gyvena ir nori po pelkes brai- 
dyti. Tokie svaičiojimusi žmogų žemina, nes 
jis yra sutvertas amžinai laimei, kuriai pa- 
siekti reikia daug jėgų dėti, vargo kovos ir 
pasišventimo ne tik dėl savo, bet ir kitų žmo- 
nių reikalų. 

Katalikų Bažnyčiai metami įvairūs prie- 
kaištai, ji užpuldinėjama, niekinama, net ir 
persekiojama. Tikriausias įrodymas, kad Baž- 
nyčia yra dieviškas dalykas, tai persekiojimas. 
„Jei būtumėt iš pasaulio, pasaulis mylėtų, kas 
jojo yra; kadangi jūs nesate iš pasaulio, bet 
aš jus išrinkau iš pasaulio, todėl pasaulis jūsų 
nekenčia... Jei jie mane persekiojo, perse- 
kios ir jus“ (Jon. 15, 19—20). Ir šis persekio- 
jimas pasireiškia tiesiog demoniška Bažnyčios 


"neapykanta. Popiežiaus tijara ir vyskupo mit- 


ra virsta tikru erškėčių vainiku. Tuo tarpu 
Bažnyčia prieš neapykantą pastato meilę, prieš 
persekiojimus — palaiminimą. Ji myli ir mel- 
džiasi už tuos, kurie jai pikto daro. 

Charakteringas ir tas bruožas, kad didžiau- 
sius persekiojimus paprastai kenčia tik kata- 
likų Bažnyčia. Visoki užpuldinėjimai ir prie- 
kaištai dažniausi daromi taip pat tik katali- 
kams. Atrodo, kad kitų tikybų žmonės būtų 
švenčiausi. Tuo tarpu priežastis visai ne Čia. 
Visos kitos tikybos yra iš šio pasaulio, todėl 
pasaulis jas ir myli. Katalikybė yra Dievo ap- 
reikšta, todėl pasaulis organizuoja visas savo 
jėgas jai nenaikinti. Deja, jau du tūkstančiai 
metų ši kova vyksta — viešai ir slapta — bet 
pasaulis nelaimėjo nė kiek. 


. MŪSŲ PAREIGOS BAŽNYČIOJE 


Dabar gyvename susmulkėjimo laikus: dai- 
romės ir nieko rimtesnio nenorime dirbti, lau- 
kiame, kad kas nors kitas už mus padarytų. 
Bažnyčios klestėjimas daug priklauso nuo mū- 
sų pačių uolumo, apsukrumo ir dorumo, Baž- 
nyčia savo didelę jėgą ir nugalinčią stiprybę 
gauna iš religinio savo narių gyvenimo sti- 
prumo, iš tų Kristaus mokinių, kurie gyvena 
savo tikėjime, Jam priklauso dvasia ir protu. 
ir džiaugiasi Jo atėjimu. 

Bažnyčia gali atsisakyti išviršinės paramos, 
nes Jos nesudaro pievos ir laukai, auksas ir 
sidabras, tvirtovės, pilys it rūmai; Jos turtai 
yra tikėjimas, viltis ir meilė. Galima iš Jos 
atimti visi išoriniai daiktai, ir Ji vistiek liks 
turtinga, turėdama tikinčių, viltingų ir mylin- 
čų sielų, kurios stipriai laikysis Bažnyčios. 
Bažnyčios uždavinys surinkti visas religines 
(tikėjimo) jėgas ir pagal savo paskyrimą gy- 
venti iš vidaus, kad stipriai pasireikštų išori- 
niame gyvenime dideliais ir aiškiais darbais. 

Turime nuveikti didelius ir aiškius dar- 
bus. Reikia eiti ir skleisti Kristaus mokslo 
tiesas visur ir visados. Kiekvienas turi dirbti, 
kad kuo daugiausia laimėtų žmonių Kristui, 
Ir visi šį darbą turi dirbti. Popiežius, vysku- 
pai, kunigai, gydytojai, advokatai, ministeriai, 
prezidentai, valdininkai, darbininkai, ūkinin- 
kai, studentai, gimnazistai. Reikia eiti Baž- 
nyčiai į pagalbą, nes tuo pačiu einame žmo- 
22 


nėms į pagalbą. Ji dirba žmonių auklėjimo ir 
išganymo darbą. Bažnyčiai padėti skleisti Kris- 
taus mokslą turi visi. Šv. Povilas pirmame 
laiške Kornitiečiams sako: „Meilė stato“! Mei- 
lė stato, ji kuria. Kas myli Kristų, tas padeda 
Bažnyčiai skleisti ir platinti dieviškąjį mokslą. 
Kas nepadeda, tas nemyli. Kristaus Bažnyčio- 
je negali būti bedarbių. Ir čia galima pritaikyti 
Kristaus žodžius: „Kas ne su manim, tas prieš 
mane. Kas nesėja, tas barsto“. Kas nepadeda 
dirbti Bažnyčiai, tas Jai trukdo. Kas nestato 
— griauna. Taigi, Kristaus didelė meilė, Jo 


- pasišventimas reikalauja, kad mes dirbtume, 


skleistume Kristaus mokslo žodžius ne tik žo- 
džiais, bet ypač darbais, didžiausiu savo dar- 
bu: gyvenimu. 

Skleisti Kristaus mokslą žodžiais ir darbais 
reikalauja ir artimo meilė. Jei mes esame do- 
resni už kitus, tai tokiais ar panašiais turime 
daryti ir kitus. Jei mes esame už savo kai- 
mynus turtingesni, o jiems ko nors trūksta, 
mes turime ateiti jiems į pagelbą, jei jie to 
nori ir prašo. Jei mes esame išmintingesni už 
kitus, tai kitiems turime tą išmintį parodyti 
ir juos išmintingesnius padaryti. Artimo mei- 
lė reikalauja dalintis su kitais žmonėmis ne tik 
dvasiniais, bet ir medžiaginiais turtais. 

Kas tikrai myli artimą, tas nieko nesigaili 
dėl jo ir stengiasi jam padėti. Šveicarijoje yra 
kurortinė vieta, vadinama Zwei Zimmen, į 
kurią neseniai buvo atvykęs lietuvis kunigas 

praleisti atostogų. Į šią vietą atvažiavo ir Ber- 
no medicinos kandidatas, kuris dabar jau yra 
gydytojas. Jo pavardės neminėsiu, tik padė- 
siu vardo ir pavardės pirmąsias raides: R. Z. 
Šis medikas yra protestantas, bet ieško tiesos. 
Sutikęs kunigą, pradeda kalbėtis tikėjimo 
klausimais. Daug įvairiausių klausimų paberia 
apie katalikybę. Jis pasisako, ieškąs tiesos 
ir jau nemažai yra skaitęs žymių katalikų 
rašytojų veikalų, kurie jam padarę gerą įspū- 
dį. Minimas mūsų medikas R. Z. pasakė ku- 
nigui D., kad neseniai skaitęs Bazelio vysk. 
Strengerio veikalą apie moterystę, kuri pada- 
riusi labai rimtą įspūdį. Medikas aiškiai pa- 
sakė: „Katalikai gindami moterystės šventu- 
mą, nesuardomumą ir smerkdami abortus bei 
panašius iškrypimus, ir nurodydami tikrąsias 
priemones moterystei stiprinti, stovi tikriau- 
siame kely“. Būsimam daktarui besikalbant 
vakarienės metu su kunigu tikėjimo klausi- 
mais, pradėjo iš salės kraustyti stalus; kuror- 


te turėjo prasidėti šokiai ir muzika. Jaunas 


gražus, simpatiškas medicinos kandidatas nei- 
na šokti, bet jis nueina į nuošalią vietą su ku- 
nigu ir kalba ištisas valandas tikėjimo klau- 
simais. Medicinos kandidatas R. Z. ieško tie- 
sos ir dėl jos išsižada malonumų. O iš kitos 
pusės kunigas D. deda visas pastangas, kad 
tik jam padėtų, patarnautų. Nurodo įvairias 
knygas tikėjimo klausimais ir pats perka už 
savo pinigus kai kurias knygas ir siunčia mi- 

nėtam medicinos kandidatui, kad geriau pa- 
žintų katalikų tikėjimą. Kitas numotų ranka 
ir sakytų: „A... tai ne mano pareiga; esu 
atostogose, kas man su kitų siela“. Bet nel 
Artimą mylinti kunigo širdis viską darė, kad 
tik patarnautų ieškančiam tiesos. Artimo mei- 
lė nežino atostogų... Artimo meilė priva- 
loma ne tik kunigui, bet visiems žmonėms, 
o ypač katalikams, nes esame Kristaus mo- 
kiniai, Jo mokslo išpažintojai, O Kristus pa- 
sakė: „Iš to pažins, kad jūs esate mano mo- 
kiniai, jei vienas kitą mylėsite“. 

Dirbti katalikišką darbą, padėti Bažnyčiai 
reikalauja mūsų pačių reikalai. Pavyzdžiui, 
mes važiuojame į Ameriką ar kur kitur laivu, 
ir laivas pradeda kiurti ir skęsti. Laive yra 
kapitonas, jureiviai ir keleiviai. Kai nelaimė, 
kai pradedame skęsti, nesakome: „Kas man 
rūpi. Tegul kapitonas ar jūrininkai rūpinasi 
pašalinti nelaimę“. Ne! Visi bėga, pluša ir 
deda visas pastangas ir pavartoja įvairiausias 
priemones, kad tik skylę užkimštų ir pašalin- 
tų pavojų. Visi dirbo, visi prakaitavo, kad išsi- 
gelbėtų nuo nelaimės. Ir išsigelbėjo. Jei kyla 
gaisras kaime, tai sumanūs ūkininkai kuo grei- 
čiausia stengiasi užgesinti ugnį ten, kur ji pra- 
sidėjo, nes tada ir jų trobos bus išgelbėtos. 
Jei Petras pasielgtų šitaip. Mato, kad gaisras 
kyla kaimyno Jokūbo sodyboje. Petras neina 
padėti gesinti, bet tik apie savo trobas tupsi- 
nėja ir sako: „Man nepavojinga, aš išsigel- 

bėsiu“. „Petrai, Petrai, eik čia mums į pagal- 
bą“ — šaukia kiti vyrai. „Kas man darbo su 
jumis“ — dusliai prataria Petras. Vėjas pa- 
kyla, metasi ugnis į Petro sodybas, ir viskas 
paskęsta ugnyje. Štai tau ir ne mano. reika- 
las... Jei būtų ėjęs gelbėti kaimyno sodybų, 
tai ir jo turtas būtų likęs išgelbėtas. 
Bažnyčia yra laivas, kuriuo iriamės į am- 
žinybės uostą. Bažnyčioj, kaip žinome, yra 
Popiežius, vyskupai, kunigai ir pasauliečiai, 
To laivo kapitonas yra Popiežius, jūrininkai, 
tai vyskupai ir kunigai, o visi tikintieji tai 
keleiviai. Aname pavyždy parodžiau, kad ne- 
laimėje visi dėjo pastangas, kad išgelbėtų sa- 
ve ir kitus. Taip ir čia, — kai Bažnyčia puola- 
ma, niekinama, tai visi turi Ją ginti ir užstoti, 
nes Bažnyčia yra žmonių auklėtoja, gero ne- 
šėja, meilės skleidėja. Bažnyčia mums pa- 
gimdo, jei taip galima išreikšti, amžinam gy- 
venimui. Bažnyčia mus stiprina gyvenimo ko- 
vose savo išmintingais patarimais ir nurody- 
mais, Ji, pagaliau, mus maitina Kristaus kūnu, 
kuris sielai duoda naujų jėgų. Vadinasi, Baž- 
nyčia yra mūsų geriausias draugas. Kada Baž- 
nyčia puolama ar niekinama, tai puolamas ir 
niekinamas mūsų geriausias draugas, Todėl 
mūsų pareiga Ją užstoti, Jai padėti, nes to 
reikalauja mūsų pačių interesai. Kai Bažny- 
čia niekinama, kai Ji puolama, tai mes patys 
esame niekinami, žeminami, nes juk mes esa- 
me Bažnyčios nariai, Jos dalys. Juk Jėzus ir 

mes, žmonės krikščionys, sudarome Bažnyčią, 

Bažnyčia daro mus geresnius, išmintin- 
gesnius, santuresnius, žmoniškesnius. Jei Baž- 
nyčia niekinama, tai mes nieku būdu nega- 
lime leisti tai daryti, nes susilpnėjus gyvenime 
Bažnyčios įtakai dėl įvairių šmeižtų, tuo pa- 
čiu ir mes menkesni ir mizernesni pasidarysi- 
me. Bažnyčios gerumas ir mūsų reikalai rei- 
kalauja dėti visas gyviausias jėgas, kad Ka- 
talikų Bažnyčia kuoplačiausiai reikštųsi šei- 
mose, mokyklose, valstybėse — visur ir visa- 
dos Kristaus tiesa ir meile] 


BAŽNYČIOS ATEITIS 


Katalikų Bažnyčia gyvuoja jau bemaž 
2000 metų. Per tą laiką Jį nuveikė žmonėms, 
šeimoms, tautoms ir valstybėms milžiniškus 
darbus tikėjimo, doros, mokslo, auklėjimo, 
meno, muzikos, literatūros srityje, nes per vi- 
sus šimtmečius žmogui priminė, kad jis pa- 
liktų žmogumi ir siektų didingų tiesos ir mei- 
lės aukštybių, kurios davė ir duoda žmogui 
jėgos ir energijos dideliems darbams. Jei žmo- 
gūs yra iškeltas į tokias dideles tikėjimo, do- 
ros, mokslo, meno, muzikos ir literatūros aukš- 
tumas, tai čia dideli nuopelnai yra ir Bažny- 
čios. 

Žinoma, daugelis pasielgia kaip tas nykš- 
tukas. Kartą ėjo lažybų erelis ir nykštukas, 
kuris aukščiau pakils į dausas. Erelis tuojau 

išskėtė savo galingus sparnus ir ėmė kilti. 
Tuo tarpu gudrusis nykštukas atsitūpė ere- 
liui ant nugaros ir kai pastarasis, majestotin- 
gai pakilęs į mėlynąsias padanges, sustojo at- 
sikvėpti, nykštukas tuojau pakilo nuo erelio 
nugaros ir, pakilęs kiek aukščiau, sušuko: 
„Štai, aš esu aukščiau už tave“. Kiekvienam 
aišku, kad nykštukas be erelio niekuomet ne- 
būtų pakilęs į tokias aukštybės. Tas erelis 
tai ir yra Katalikų Bažnyčia, o nykštukai, 
tai mes visi Žmonės. 

Šių dienų gyvenimas yra gerokai patobu- 
lėjęs, pasiekęs aukštą laipsnį. Tačiau už tai 
jis turi būti dėkingas krikščioniškai kultūrai, 
Katalikų Bažnyčiai. Ir jei žmogus nenori žūti, 
turi mylėti tikrąją savo motiną — Katalikų 
Bažnyčią. 

Kartą aš mačiau jauną čigoniuką, malši- 
nantį prie šulinio troškulį. Jis gėrė iš kibiro 
vandenį, ir, kai jau pakankamai atsigėrė, ap- 
sidairė aplinkui, ar niekas jo nemato. Nepa- 
stebėjęs arti žmonių, jis tris kartus spiovė į 
šulinį ir nuėjo savo keliu. Tai jauno čigo- 
niuko „dėkingumas“... Bet argi nepanašjai 
elgiasi ir „moderniškasis“ žmogus niekinda- 
mas religinę kultūrą, katalikų Bažnyčią, žo- 
džiu — viską, kas yra kilnu ir didinga? 

Bet šiais laikais toki čigoniukai nyksta. 
Pavyzdžiui, Prancūzijoj inteligentų tarpe jau- 
čiamas didelis religinis atgimimas. Prancūzi- 
joj yra 45.000 diplomuotų inžinierių, iš ku: 

rių 30.000 priklauso katalikų inžinierių drau- 
gijai. Tie inžinieriai uoliai klauso Šv. Mišių, 
pamokslų, padeda vargšams, katalikiškoms 
jaunimo ir darbininkų organizacijoms, dažnai 
eina prie Šv. Sakramentų. Šiemet 20.000 inži- 
nierių Prancūzijoj pirmą dieną Velykų pri- 
ėmė Šv. Komuniją. Toki yra ne tik Prancū- 
zijos inžinieriai, bet ir gydytojai, rašytojai ir 
mokytojai. - 

Sunkios dienos Vokietijos ir Austrijos ka- 
talikams, bet jie su didžiausiu uolumu ir stro- 
pumu rūpinasi krikščionišku vaikų auklėji- 
mu ir drąsiai gyvena pagal Kristaus mokslą. 
Skaudžios buvo katalikams dienos Meksikoj. 
Bet dabar katalikams garbės pajautimas, jų 
susiorganizavimas privertė Meksikos valdžią 
su katalikais skaitytis, jie kas kart daugiau 
laisvių gauna. ž 

Žodžiu, nors daug kur sunkios ir skau- 
džios Katalikų Bažnyčiai dienos, bet šiandien 
pastebimas didesnis žmonių pamaldumas ir 
savo vertės pajautimas, o šis reiškinys duoda 
daug gražių vilčių. Ypatingai daug žada ka- 

likų pasauliui įvairiuose kraštuose misijos, 

Todėl galima drąsiai tvirtinti, kad dabar 
visur Katalikų Bažnyčios pozicijos tvirtėja ir 
Jos balsas kas kart darosi reikšmingesnis. 
Žinoma, jos įtaka didėja ir nuo to, kad kas 
kart atsiranda daugiau žmonių, kurie gyve- 
na taip, kaip moko Katalikų Bažnyčia, Koki 
didelį įspūdį padarė pasauliui š. m. rugsėjo 

m. 29 dieną Pop. Pijus XI, kai jis pasisakė 
mielai paaukotų savo gyvybę, kad tik išgel- 
bėtų taiką! 

Žmonija dar ilgai gyvens ir pragyvens ne 
vienus griuvėsius ir pasiduos įvairiems pasi- 
keitimams, turės skaudžių valandų. Ir kiek- 
vienu momentu ateis Bažnyčia ir duos žmo- 
nijai tai, kas yra reikalingiausia ir išganin- 
giausia: tiesą ir meilę. Taip ranka į ranką eis 
žmonija su Bažnyčia per visus amžius. O Baž- 
nyčia visuomet bus žmonijos globėja. 

Bažnyčios niekas neįstengs pašalinti iš gy- 
venimo, nes Ji Kristaus įkurta, Ji tiki Dievu. 
Bažnyčia yra tyriausias, tobuliausias ir gra- 
žiausias dieviškos ir žmogiškos esmės pasi- 
reiškimas; Ji viena temoka tikrai Dievą gar- 
binti, Jį mylėti. Kadangi nei žmogaus širdis, 
nei protas negali atsipalaiduoti nuo Dievo 
minties, kuri yra esminis Bažnyčios charakte- 
rio bruožas, Bažnyčia, nepaisant visų puolimų, 
pasiliko nenugalėta ir niekas jos nenugalės! 
Bažnyčia yra amžina ir nežūstanti, nes Ji Die- 
vu tiki; jį neša Dievą savo rankose, nes 
Dievas yra visų sielų troškimas, visų tautų 
reikalas, viso pasaulio nenuilstamo laukimo 
objektas (daiktas). O žmonijai Jį gali duoti 
tik Bažnyčia. Kad sugriautų Bažnyčią, pir- 
miau reikia iš žmonių protų ir širdžių išrauti 
Dievas. Be to, niekas nepadarys nei šiandien, 
nei ryt! Bažnyčia stovės ir ryt ir per visus 
amžius. 

ESA 


Žmonės meta savo tikėjimą tik tada, jei 
| geresnių susiranda. Bet suraskite geresnį ti- 
 kėjimą už Katalikų! Ne, nėra geresnio už ka- 
talikų tikėjimą! Suraskite duosnesnį, gėresnį 
ir labiau mylintį Kristų! Nesurasit! Žmonija 
gali pasidaryti abejinga, gali pradėti garbinti 
žemę, gali visai tikėjimo netekti, bet visa tai 
pasibaigs; o kai tik klaidžiojimas pasibaigs, 4 
ji grįš tik prie Kristaus, nes Jis yra Meilė. 
Kokia bebūtų pasauly meilė, ji yra trum- 
pa, silpna, maža, sunykusi, Yra viena esminė 
ir tikra meilė. Tai yra Begalinė Dievo meilė 
žmonėms. Tos meilės siekiame. Tai yra pir- 
mas ir paskutinis visos krikščionybės žodis! 
Mes siekiame Dievo — Meilės! 


